Na temelju članka 19. stavka 6. Zakona o savjetima mladih ("Narodne novine" broj 41/14. i 83/23.) i članka 11. stavka 1. podstavka 9. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14. i 2/24..), Savjet mladih Grada Koprivnice na sjednici, održanoj 22.03.2025. godine, utvrdio je

**I Z V J EŠĆE**

**o radu Savjeta mladih Grada Koprivnice za 2024. godinu**

Člankom 11., stavkom 1. podstavkom 9. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14. i 2/24. – u daljnjem tekstu: Odluka) utvrđeno je da Savjet mladih Grada Koprivnice (u daljnjem tekstu: „Savjet mladih“) podnosi godišnje izvješće o svom radu Gradskom vijeću Grada Koprivnice.

U 2024. godini Savjet mladih održao je ukupno 4. sjednice i to u mjesecu ožujku, travnju, listopadu i studenome. Za provedbu aktivnosti u 2024. godini utrošeno je ukupno 1.531,99 EUR, uključujući i pripadajuće naknade članovima Savjeta mladih za sudjelovanje na sjednicama Savjeta mladih (ukupni trošak naknada iznosi 477,76 EUR).

**AKTIVNOSTI U 2024. godini**

* **Sudjelovanje na Gradskim vijećima**

Savjet mladih putem svojeg predsjednika sudjelovao je na sjednicama Gradskog vijeća, gdje se između ostaloga na dnevnom redu nalaze točke vezane uz rad Savjeta mladih, a odnose se na izvješća o radu, program rada i financijski plan.

* **Sudjelovanje na Nacionalnoj konferenciji savjeta mladih u Rijeci od 27. do 29.09.2024. godine**

Predstavnik Savjeta mladih Grada Koprivnice i predstavnik Grada Koprivnice (član Gradskog vijeća Grada Koprivnice kao mladi vijećnik) sudjelovali su na trodnevnoj Nacionalnoj konferenciji savjeta mladih koja se održala u Rijeci od 27. do 29.09.2024. godine.

Na konferenciji su bile predstavljene neke o tema koje se tiču mladih poput nove perspektive zdravstvenog odgoja i obrazovanja, te mentalno i fizičko zdravlje u digitalnom dobu. Predavači koji su predstavljali i izlagali teme koje se tiču mladih, bili su: Boris Jokić, Matija Miloš, Eli Pjaca Plavšić i Luka Delak.

* **Sudjelovanje na božićnoj bajci – prosinac 2024. godine**

Savjet mladih po prvi puta sudjelovao je na božićnoj bajci pod nazivom Astronomska Božićna Bajka koja se održala u gradskom parku u suradnji sa Astronomskim društvom Koprivnica. Cilj je bio educirati mlade i približiti im aktualne teme iz astronomije. Teme predavanja su bile o planetima Sunčeva sustava, zviježđima zimskog neba, aktivnim svemirskim misijama svemirskih agencija diljem svijeta, te se provodilo promatranje vidljivih planeta (Venera, Jupiter, Saturn i Mars). Predavanja su pripremili najmlađi članovi Astronomskog društva Koprivnica. Događaj se promovirao pomoću društvene mreže Savjeta mladih i letaka, a za sve koji su željeli naučiti nešto više, Savjet mladih pripremio je tople napitke i grickalice.

KLASA: 024-04/23-01/0002

URBROJ: 2137-1-04-01/1-25-31

Koprivnica, 22.03.2025.

PREDSJEDNIK:

Nadan Fabijanec, v.r.